Document ID: /roh_data/filtered/fineweb-2-filterrobots_roh.jsonl.gz/5540

Las Constituziuns federalas dal 1848 e 1874 sa restrenschan d’enumerar las trais linguas principalas tudestg, franzos e talian sco linguas naziunalas
equivalentas da la Svizra. L’onn 1938 ha il pievel svizzer renconuschì la lingua rumantscha sco «lingua naziunala» sin livel federal. En rom da la revisiun
da l’artitgel da linguas il 1996 ha il rumantsch cuntanschì sin livel federal il status d’ina lingua parzialmain uffiziala. Cun la revisiun totala da la Constituziun federala l’onn 1999 è en pli vegnì francà il princip da territorialitad en la politica da linguas naziunala.